gl gl gl ca gl gl pt gl pt gl en en gl en es en es en es en gl en es en gl gl gl gl gl en es en es en gl en gl en es en gl gl es gl en en gl en es en en en es en gl gl gl gl en en gl gl pt gl gl es gl gl gl es gl es gl gl gl ru es es es gl gl gl gl gl gl gl fr en en en cs en fr en sv fr de de fr fr fr sv en fr en ja fr de fr es nb fr de en en sv de de fr en fr it fr en fr gl gl gl it gl pt en en gl gl it en gl en en gl en en gl en gl
29 | Abril | 2013 | Denuncia da manipulación informativa na TVG
E DEFENSA DA CREACIÓN DUN CONSELLO DE INFORMATIVOS
Arquivo por días: Abril 29, 2013
Os escraches e o Valedor do pobo…
Publicado o Abril 29, 2013 por eunonman
O venres 26 de abril, o Valedor do pobo, José Julio Fernández, defendeu e falou dos escraches, definindoos como un “EXERCICIO DA LIBERDADE DE EXPRESIÓN”, sempre e cando non se fagan de xeito repetido contra unha mesma persoa.
Pois a TVG, no Telexornal serán dese día, só ofrece as declaracións do Valedor sobre as Preferentes…
Xa se sabe que ao PP non lle gustan nada os escraches, e mesmo a secretaria xeral, Mª Dolores de Cospedal, chegou a cualificalos de “NAZISMO PURO”…
Publicado en O que non se deu,Versións interesadas | Etiquetado Escraches,Galicia,Hipoteca,Stop desahucios,Valedor do Pobo | Deixar un comentario
Ocultando que o goberno recoñece a gravidade da situación
Publicado o Abril 29, 2013 por eunonman
Venres 26 de abril. O goberno recoñece que o paro (o día anterior soubéronse os dramáticos datos que rexistra España) non baixará durante esta lexislatura, non se cumprirá o obxectivo de déficit como mínimo ata 2016, e tampouco se lle baixará o Imposto da Renda (IRPF) aos cidadáns, tal como prometera Rajoy. Así o destacan amplamente os máis importantes xornais…
O TX mediodía da TVG, tanto na conexión en directo que se fai con Madrid coma nos videos sobre as medidas do goberno, “disimula” e “oculta” a incapacidade do goberno para sair da crise, e inclúe declaracións de De Guindos e Sáenz de Santamaría na liña de confusión e xogos de frases técnicas e case incomprensibles tan habituais nalgúns dirixentes do PP.
O propio titular da nova na web é xa tendencioso: “O goberno aproba novas medidas contra a crise e revisa as previsións económicas…
Sempre a OBSESIÓN por ocultar datos negativos de calquera cargo ou institución do PP… de non ofrece-la realidade tal e como é… mesmo cando o propio goberno o recoñece…
Publicado en Versións interesadas | Etiquetado Economía,Goberno,Impostos,Madrid,Paro,PP,Renda | Deixar un comentario
A emigración “motivo de optimismo” para Esperanza Aguirre
Publicado o Abril 29, 2013 por eunonman
Só uns días despois de que a Ministra de Traballo, Fátima Báñez, falase de “MOVILIDADE EXTERIOR” referíndose á marcha dos españois a traballar ao estranxeiro, outra ilustre representante do PP, Esperanza Aguirre, asegura que esa emigración en busca de traballo é “MOTIVO DE OPTIMISMO” !!!!!.
No Telexornal serán do sábado 27, si fala o presentador (con moita rapidez, claro…) de “polémicas” declaracións de Aguirre, pero as verbas que se emiten no video de Esperanza Aguirre son que “A SITUACIÓN É O DOBRE MELLOR QUE NA ANTERIOR RECESIÓN E SAIREMOS DESTA”…
Publicado en Versións interesadas | Etiquetado Emigración,España,Esperanza Aguirre,Goberno,Ministerio de Traballo,Paro,Partido P,PP,Traballo | Deixar un comentario
Sen criterio informativo… acoso e derribo a Beiras
Publicado o Abril 29, 2013 por eunonman
O sábado 27 de abril, o Tx mediodía informa da xuntanza mantida polo comité de dirección do PP de Galicia. A presentadora comeza destacando que o PP non valora a proposta socialista para que tódo-los Partidos fagan eleccións primarias, e logo, xa sobre imaxes, resalta que o Partido popular quere institucionaliza-los debates televisados (mesmo o rótulo sobreimpresionado se refire a eso).
Pero a pesar de destacar eses aspectos, as únicas declaracións que logo se emiten son as de Alfonso Rueda PEDÍNDOLLE A BEIRAS QUE SE DISCULPE PUBLICAMENTE OU QUE DEMITA.
É dicir, a información destaca o das Primarias e o de institucionaliza-los debates, pero logo vólvese coa teima de “criminalizar” a actitude de Beiras no Parlamento (igual que fixo o día anterior Feijoo, saindo con profusión nos Telexornais…). Só importa resalta-las liortas internas e as broncas e conflictos que afecten a membros da oposición.
Publicado en Versións interesadas | Etiquetado AGE,Beiras,Galicia,Parlamento,Partido Popular,PP,Xunta | Deixar un comentario
DORADO ERA “INOCENTE” CANDO O PP LLE DABA CARTOS
Publicado o Abril 29, 2013 por eunonman
A noticia sobre as axudas que os sucesivos gobernos galegos deron ó narcotraficane Marcial Dorado deuse inicialmente na web da CRTVG suliñando que o gobero tripartito lle deu case o mesmo en catro anos que os gobernos do PP en 16.
Asi se deu tamén no telexornal seran, especialmente nos titulares.
Os datos son os que aporta o Goberno de Feijoo, pero TVG en ningún momento explica que o concedido durante o mandato do executivo bipartito foron axudas para compensar perdas por inundacións, non subvención nin créditos, e que esas axudas se conceden a todos os damnificados que as solicitan.
No final da noticia, sorprende que TVG suliñe que nos anos en que o Goberno de Fraga concedeu auxdas a empresas de Marical Dorado este era “inocente”, mentres que cando o goberno de socialistas e nacionalistas lle concedeu as axudas xa estaba condenado. O que non di TVG e que na etapa de Fraga Marcial Dorado xa estivera detido e investigado como un dos grandes capos da illa de Arousa.
Así saiu a noticia nalgúns dos xornais galegos e españois de referencia.
Publicado en Versións interesadas | Etiquetado Alberto Núñez Feijóo,Galicia,Marcial Dorado,Narcotráf,Xunta | Deixar un comentario
Categorías Elixe unha categoría En defensa da Galega Mais manipulación O que non se deu Sen categoría Versións interesadas
Arquivo Elixe un mes Setembro 2016 Xuño 2016 Maio 2016 Abril 2016 Marzo 2016 Abril 2015 Marzo 2015 Febreiro 2015 Decembro 2014 Novembro 2014 Outubro 2014 Setembro 2014 Agosto 2014 Xullo 2014 Xuño 2014 Maio 2014 Abril 2014 Marzo 2014 Febreiro 2014 Xaneiro 2014 Decembro 2013 Novembro 2013 Outubro 2013 Setembro 2013 Agosto 2013 Xullo 2013 Xuño 2013 Maio 2013 Abril 2013
Crea un sitio web ou un blogue de balde en WordPress.com.
Privacidade e cookies: Este sitio utiliza cookies. Ao continuar usando este sitio estás a aceptar a súa utilización.
Para saber máis, incluído como controlar as cookies, consulta aquí: Política de cookies
Denuncia da manipulación informativa na TVG
Únete aos outros 2.589 segidores
Already have a WordPress.com account? Log in now.
Denuncia da manipulación informativa na TVG
View site in Reader
Debe estar conectado para enviar un comentario.